## NÁRODNÁ RADA SLOVENSKEJ REPUBLIKY

# IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 520/2009

**963a**

**Správa**

**Výboru Národnej rady Slovenskej republiky pre sociálne veci a bývanie o výsledku prerokovania návrhu strategických zámerov činnosti Sociálnej poisťovne na obdobie rokov 2009 – 2014 (tlač 963)**

Výbor Národnej rady Slovenskej republiky pre sociálne veci a bývanie ako gestorský výbor k návrhu strategických zámerov činnosti Sociálnej poisťovne na obdobie rokov 2009 – 2014 (tlač 963) (ďalej len „návrh“) podáva Národnej rade Slovenskej republiky túto správu výboru.

**I.**

Predseda Národnej rady Slovenskej republiky rozhodnutím zo 4. marca 2009 č. 992 pridelil návrh na prerokovanieVýboru Národnej rady Slovenskej republiky pre sociálne veci a bývanie v termíne do 9. apríla 2009 s tým, že Národnej rade Slovenskej republiky podá informáciu o výsledku prerokovania uvedeného návrhu vo výbore a návrh na uznesenie Národnej rady Slovenskej republiky.

**II.**

Výbor Národnej rady Slovenskej republiky pre sociálne veci a bývanie svojim uznesením z 1. apríla 2009 č. 240 súhlasil s návrhom a odporúča ho Národnej rade Slovenskej republiky schváliť.

**III.**

Z uznesenia výboru nevyplývajú pre Národnú radu Slovenskej republiky žiadne návrhy.

Výbor žiada Dušana Muňku, generálneho riaditeľa Sociálnej poisťovne, podľa § 128 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, predložiť na rokovanie výboru v zákonom stanovenej lehote “Správu o dopadoch finančnej krízy a vyvíjajúcej sa miery nezamestnanosti na príjmy do Sociálnej poisťovne“.

**IV.**

Výbor Národnej rady Slovenskej republiky pre sociálne veci a bývanie ako gestorský výbor svojim uznesením z 1. apríla 2009 č. 240 odporúča Národnej rade Slovenskej republiky uvedený návrh

**schváliť.**

**V.**

Gestorský výbor určil spravodajcu Róberta Madeja predložiť Národnej rade Slovenskej republiky správu výboru o výsledku prerokovania uvedeného návrhu vo výbore a návrh na uznesenie Národnej rady Slovenskej republiky, ktorý tvorí prílohu správy.

**Bratislava 1. apríla 2009**

**Jozef Halecký v. r.**

**predseda výboru**

**NÁRODNÁ RADA SLOVENSKEJ REPUBLIKY**

**IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 520/2009

**Návrh**

# Uznesenie

### Národnej rady Slovenskej republiky

**z .... apríla 2009**

k návrhu strategických zámerov činnosti Sociálnej poisťovne na obdobie rokov 2009 - 2014 (tlač 963)

## Národná rada Slovenskej republiky

## po prerokovaní

## podľa § 122 odsek 4 písm. c) zákona č. 461/2003 Z. z. o sociálnom poistení v znení zákona č. 677/2006 Z. z.

**schvaľuje**

návrh strategických zámerov činnosti Sociálnej poisťovne na obdobie rokov 2009 - 2014 (tlač 963).